

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

KLASA: 406-02/23-01/17

URBROJ: 2186-6-23-2

Petrijanec, 10. studenoga 2023.

Naručitelj Općina Petrijanec, Vladimira Nazora 157, 42206 Petrijanec, OIB: 59042118698, pokrenuo je postupak jednostavne nabave za predmet nabave: **Usluga izrade projektne dokumentacije za rekonstrukciju Sportske ulice u Petrijancu,** evidencijskog broja nabave iz Plana nabave za 2023. godinu Općine Petrijanec: **77/JN-23/U,** a za koji predmet nabave se sukladno članku 12. stavak 1. točka 1.a) Zakona o javnoj nabavi (»Narodne novine«, broj 120/16 i 114/22) ne primjenjuje Zakon o javnoj nabavi (»Narodne novine«, broj 120/16 i 114/22), obzirom da je procijenjena vrijednost predmetne nabave usluge manja od 26.544,56 eura bez PDV-a.

Ovime Općina Petrijanec zainteresiranim gospodarskim subjektima upućuje:

**POZIV NA DOSTAVU PONUDE**

u postupku jednostavne nabave za predmet nabave:

**Usluga izrade projektne dokumentacije za rekonstrukciju Sportske ulice u Petrijancu**

1. **Podaci o Naručitelju**

***Naručitelj:*** Općina Petrijanec, Vladimira Nazora 157, 42206 Petrijanec

***OIB:*** 59042118698

***Odgovorna osoba:*** općinski načelnik Željko Posavec, mag. ing. mech.

***Telefon:*** 042/714-220

***Adresa elektroničke pošte:*** opcina@petrijanec.hr

***Internetska adresa:*** [www.petrijanec.hr](http://www.petrijanec.hr)

***Osoba zadužena za komunikaciju s ponuditeljima:*** Željko Posavec; telefon: 042/714-220, e-mail: nacelnik@petrijanec.hr.

**Vrsta postupka javne nabave:** postupak jednostavne nabave.

**Vrsta ugovora o javnoj nabavi:** predmet ugovora su usluge.

**Navod o sukobu interesa**

U predmetnom postupku nabave Naručitelj zbog sukoba interesa ne smije sklapati Ugovor o nabavi s gospodarskim subjektom MaLu Invest j.d.o.o., jednostavno društvo s ograničenom odgovornošću za poslovno savjetovanje, Pavlinska 5, Varaždin, OIB: 08380110690.

Ne postoje ostali gospodarski subjekti s kojima Naručitelj ne smije sklapati ugovore o nabavi u smislu odredbi članka 75. - 83. Zakona o javnoj nabavi (»Narodne novine«, broj 120/16 i 114/22).

1. **Evidencijski broj nabave:** 77/JN-23/U.
2. **Procijenjena vrijednost nabave**: ***21.000,00 EUR bez PDV-a, odnosno 26.250,00 EUR s PDV-om.***
3. **Predmet nabave**

**CPV oznaka:** 71242000-6

**Predmet nabave:** Usluga izrade projektne dokumentacije za rekonstrukciju Sportske ulice Petrijancu.

Planirani zahvat u prostoru spada u 2.b skupinu zgrada prema Zakonu o gradnji (NN 153/13, 20/17, 39/19, 125/19).

**Opis predmeta nabave**:

Predmet nabave je usluga izrade projektne dokumentacije za rekonstrukciju Sportske ulice u Petrijancu koja je u naravi nerazvrstana cesta u vlasništvu Općine Petrijanec. Izgrađena je na katastarskim česticama broj 153, 1027, 1401/2 i dijelovima 1150, 1381, sve k.o. Petrijanec.

Duljina predmetne rekonstrukcije ceste iznosi 1.700 m ±3%.

Kako profil ceste nije adekvatne širine u granicama katastarskih čestica potrebno je prethodno uskladiti stvarno stanje. Prije izrade stvarnog projekta potrebno je katastarski rekonstruirati koridor po ovlaštenom geodeti i to izradom elaborata stvarnog stanja s usklađenjem podataka u katastru. Potrebno je stvarne površine uskladiti sa zemljišnim knjigama za Sportsku ulicu izvan naselja Petrijanec u dužini cca. 1.000 m i to sukladno Zakonu o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23) i važećom Odlukom o nerazvrstanim cestama na području Općine Petrijanec. Za preostali dio u naselju u dužini cca. 700 m potrebno je izraditi geodetski elaborat evidentiranja izvedenog stanja komunalne infrastrukture u cilju proširenja koridora čestice.

Usluga izrade projektne dokumentacije za rekonstrukciju Sportske ulice u Petrijancu obuhvaća izradu glavnog projekta rekonstrukcije i modernizacije Sportske ulice za ishođenje građevinske dozvole sa sljedećim karakteristikama:

* Širina kolnika sa 2 dvije vozne prometne trake;
* U dijelu građevinske zone s jedne strane osiguran nogostup širine 90 do 120 cm, a s druge strane uređena bankina bez rubnjaka;
* Širina bankine do 50 cm;
* Računska brzina 40 km/h;
* Odvodnja riješena oborinskom kanalizacijom s upuštanjem vode na predviđeno mjesto, kanal, upojni bunar ili slično;
* Uklapanje koridora ceste u katastarske čestice, te izrada prometne signalizacije sukladno pravilima struke.

**OBUHVAT PONUDE:** ponuda treba obuhvaćati kompletnu uslugu za ishođenje građevinske dozvole i to kako slijedi:

**A) Geodetske usluge:**

1. Izrada geodetskog elaborata izvedenog stanja komunalne infrastrukture za dio Sportske ulice u dužini od cca. 700 m, k.č. br. 153 k.o. Petrijanec;
2. Izrada geodetskog elaborata evidentiranja stvarnog stanja te usklađenja podataka katastra i zemljišne knjige za Sportsku ulice (izvan naselja Petrijanec u dužini od cca. 1.000 m) u skladu sa Zakonom o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23) i Odlukom o nerazvrstanim cestama na području Općine Petrijanec, k.č.br. 1027 i 1401/2, te dijelovi k.č.br. 1150 i 1381 k.o. Petrijanec.
3. Geodetska izmjera ulice i izrada geodetske situacije stvarnog stanja terena u položajnom i visinskom smislu (GSSS);
4. Izrada geodetske situacije građevne čestice (zajedno s gml datotekom i popisom koordinata), a sve do dobivanja građevinske dozvole.

**B) Usluga projektiranja**

1. Izrada Idejnog rješenja za ishođenje uvjeta priključenja i posebnih uvjeta projektiranja od javnopravnih tijela;
2. Izrada Glavnog projekta za ishođenje građevinske dozvole, a koji se sastoji od građevinskog dijela i odvodnje oborinske vode za nerazvrstane ceste;
3. Izrada Troškovnika na bazi Glavnog projekta za potrebe provedbe postupka javne nabave sukladno Zakonu o javnoj nabavi (NN 120/16, 114/22).

Glavni projekt treba biti dostavljen Naručitelju u 3 tiskana primjerka, te u elektronskom obliku u PDF formatu.

**NAPOMENA:** NN mreža je postojeća, a predmet projekta nije rasvjeta ceste niti druga zatečena komunalna infrastruktura.

Postojeća trasa kanalizacije se zadržava i nije predmet projekta, a položajne karakteristike i uvjeti izvedbe trebaju biti uzeti u obzir prilikom izrade predmetne dokumentacije.

**Količina predmeta nabave** detaljno je specificirana u Pozivu na dostavu ponude.

**Način i rok izvršenja**

S Ponuditeljem čija ponuda bude odabrana sklopit će se ugovor o izvršenju usluge, u skladu s uvjetima iz ovog Poziva na dostavu ponuda i odabranom ponudom.

Planirani početak izvršenja ugovora je odmah po potpisivanju ugovora. Izvršitelj se obvezuje uslugu koja su predmet nabave izvršiti u krajnjem roku **od 90 (devedeset) dana** od potpisivanja Ugovora.

Usluga se smatra izvršenom po dostavi sve tražene dokumentacije u papirnatom i elektroničkom obliku na adresu Naručitelja. Trošak ispravljanja nedostataka, bez obzira na razlog, tereti Izvršitelja. Promjena roka može uslijediti temeljem pisanog zahtjeva Izvršitelja ukoliko Naručitelj utvrdi opravdanost zahtjeva za promjenom roka.

1. **Rok, način i uvjeti plaćanja**:

Predujam je isključen, kao i traženje sredstava osiguranja plaćanja.

Sva plaćanja Naručitelj će izvršiti na poslovni račun odabranog Ponuditelja u roku od 30 dana od zaprimanja elektroničkog računa i pratećih isprava. Račun će Izvođača isporučiti po dostavi cjelokupne dokumentacije koja je predmet nabave na adresu Naručitelja.

1. **Razlozi za isključenje gospodarskog subjekta i kriteriji za kvalitativni odabir gospodarskog subjekta (uvjeti sposobnosti)**
	1. **Osnove za isključenje gospodarskog subjekta**
2. ***Neplaćene dospjele porezne obveze i obveze za mirovinsko i zdravstveno osiguranje***

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u RH, ako gospodarski subjekt ima poslovni nastan u RH,

ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimno javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt **u ponudi dostavlja potvrdu Porezne uprave o stanju duga koja ne smije biti starija od 15 dana** računajući od dana upućivanja Poziva.

***b) Kažnjavanje***

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

 a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt **dužan je u ponudi dostaviti izjavu** kako bi dokazao nepostojanje osnove za isključenje. Izjavu daje osoba po zakonu ovlaštena za zastupanje gospodarskog subjekta za sebe, za ostale osobe ovlaštene za zastupanje i za gospodarski subjekt (jedna izjava). Izjava ne smije biti starija od 15 dana računajući od dana slanja Poziva. Odgovarajućom izjavom smatrat će se i popunjena izjava iz priloga ovog poziva.

Naručitelj može tijekom postupka nabave radi provjere okolnosti iz ove točke zatražiti dostavu potvrde izdanu od strane nadležnog tijela koje vodi službenu evidenciju o kažnjavanju.

* 1. **Sposobnost za obavljanje profesionalne djelatnosti**

Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana, kako bi dokazao svoju sposobnost za obavljanje profesionalne djelatnosti i djelatnosti vezane uz predmet nabave.

Za potrebe utvrđivanja gore navedene okolnosti, gospodarski subjekt **u ponudi dostavlja trenutno važeći izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana koji nije stariji od 30 dana od upućivanja ovog Poziva.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

* 1. **Tehnička i stručna sposobnost**

Naručitelj propisuje uvjete tehničke i stručne sposobnosti kojima se osigurava da gospodarski subjekt ima potrebno iskustvo za izvršenje ugovora o nabavi na odgovarajućoj razini kvalitete te predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi.

**Popis usluga istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini**

Naručitelj zahtijeva da gospodarski subjekt ima dovoljnu razinu iskustva za izvršenje ugovora za predmet nabave u ovom postupku, a što dokazuje referencama iz prije izvršenih ugovora.

Ponuditelj mora dokazati da ima minimalno iskustvo u godini u kojoj je započeo postupak ove nabave (2023.) i tijekom 3 godine koje prethode toj godini (2022., 2021. i 2020.).

Iskustvo dokazuje izvršenim uslugama prema sljedećem:

* za najmanje 1 (jedan), a najviše za 2 (dva) ista ili slična ugovora kao što je predmet ovog postupka jednostavne nabave, čija je vrijednost (jednog ugovora) ili zbrojena vrijednost (najviše dvaju ugovora) najmanje jednaka procijenjenoj vrijednosti nabave.

Za potrebe utvrđivanja tehničke i stručne sposobnosti Ponuditelj u **ponudi dostavlja Popis usluga istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini koji sadrži predmet ugovora, vrijednost ugovora, vrijeme i mjesto ispunjenja ugovora te naziv druge ugovorne strane*.*** Izvršenih usluga Ponuditelj dostavlja u ponudi u slobodnoj formi.

1. **Kriterij za odabir ponude**

***Kriterij za odabir ponude je najniža cijena ponude.***

1. **Podaci o ponudi**

**Sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku s prijevodom ovlaštenog prevoditelja na hrvatskom jeziku.

**Ponuda treba sadržavati:**

* Ispunjeni i ovjereni Ponudbeni list koji se nalazi u prilogu ovog poziva
* Izjavu o nekažnjavanju koju daje osoba po zakonu ovlaštena za zastupanje gospodarskog subjekta. Odgovarajućom izjavom smatrat će se i popunjena Izjava iz priloga ovog poziva
* Potvrdu Porezne uprave o stanju duga koja ne smije biti starija od 15 dana računajući od dana upućivanja Poziva
* Važeći Izvadak iz sudskog/obrtnog registra ne stariji od 30 dana od objave Poziva
* Popis izvršenih usluga u slobodnom formatu
* Ostalo traženo ovim Pozivom na dostavu ponuda.

**Način dostave ponuda i rok za dostavu ponuda**

Ponuda se podnosi preporučenom poštanskom pošiljkom na adresu Naručitelja (Općina Petrijanec, Vladimira Nazora 157, 42206 Petrijanec) uz naznaku predmeta nabave, osobnom dostavom u pisarnicu Općine ili u elektronskom obliku elektroničkom poštom na adresu nacelnik@petrijanec.hr i to na način da se obavezno zatraži potvrda o pročitanoj elektronskoj pošti od strane Naručitelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Kao predmet u elektronskoj pošti potrebno je navesti naziv nabave i evidencijski broj nabave **77/JN-23/U.**

**ROK ZA DOSTAVU PONUDA JE 16.11.2023. u 10:00 sati**

**Izmjena, dopuna i povlačenje ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude.

**Mjesto, vrijeme i datum otvaranja ponuda**

Otvaranje ponuda provode ovlašteni predstavnici naručitelja u postupku nabave i nije javno.

Ponuda pristigla nakon isteka roka za dostavu ponuda se neće otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda, te ocjene ponuda sastaviti zapisnik o otvaranju, pregledu i ocjeni ponuda.

**Način određivanja cijene ponude**

Ponuditelji su dužni ponuditi, tj. upisati cijenu ponude bez PDV-a, PDV i cijenu ponude s PDV-om na način kako je to određeno u Ponudbenom listu.

Cijena ponude izražava se u eurima, a piše se brojkama.

Cijena ponude iskazana u Ponudbenom listu odabranog ponuditelja nepromjenjiva je.

Ako ponuditelj nije u sustavu poreza na dodanu vrijednost, na mjesto predviđenom za upis iznosa PDV-a u ponudbenom listu upisuje vrijednost 0,00 dok za cijenu ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost.

**Rok valjanosti ponude**

Rok valjanosti ponude ne može biti kraći od 2 mjeseca od dana isteka roka za dostavu ponuda.

1. **OSTALO**

**Izuzetno niska ponuda**

Ako je u ponudi iskazana izuzetno niska cijena ponude što dovodi u sumnju mogućnosti izvršenja predmeta nabave, Naručitelj može odbiti takvu ponudu. Prije odbijanja ili prihvaćanja takve ponude Naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

**Pojašnjenje i upotpunjavanje ponude**

U postupku pregleda i ocjene ponuda naručitelj može pozvati Ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave. Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati Ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške Ponuditeljima se daje primjereni rok.

**Prijedlog ugovora**

Odabrani ponuditelj je dužan s Naručiteljem sklopiti i potpisati Ugovor, u skladu s uvjetima određenima u Pozivu na dostavu ponuda i odabranom ponudom.

**Komunikacija s naručiteljem**

Sva komunikacija između Naručitelja i gospodarskih subjekata mora biti u pisanom obliku i na hrvatskom jeziku.

**Odredbe o podugovarateljima**

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Gospodarski subjekt koji se podugovara mora u ponudi zasebno dokazati nepostojanje osnova za isključenje te dokazati svoju sposobnost za obavljanje profesionalne djelatnosti.

U slučaju nominiranja podugovaratelja plaćanje je izravno na poslovni račun podugovaratelja.

**Odredbe koje se odnose na zajednicu gospodarskih subjekata**

Ponuditelji iz Zajednice gospodarskih subjekata mogu podnijeti zajedničku ponudu.

Ponuda zajednice gospodarskih subjekata sadrži naziv i sjedište svih ponuditelja iz zajedničke ponude, naziv i sjedište nositelja ponude, imena osoba odgovornih za izvršenje nabave iz zajedničke ponude.

Odgovornost ponuditelja iz zajedničke ponude je solidarna te ponuditelji moraju dati Izjavu o solidarnoj odgovornosti zajedničkih Ponuditelja te istu priložiti ponudi.

U slučaju nuđenja zajedničke ponude, članovi zajednice gospodarskih subjekata obvezni su pojedinačno dokazati da ne postoje razlozi za isključenje Ponuditelja na način kako je opisano u Pozivu te dokazati svoju sposobnost za obavljanje profesionalne djelatnosti.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

U slučaju zajedničke ponude, u ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice. Naručitelj neposredno plaća svakom članu zajednice za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

**Zaštita osobnih podataka**

Predajom ponude gospodarski subjekt (ponuditelj) pristaje da se osobni podaci navedeni u njegovoj ponudi obrađuju i čuvaju za potrebe Naručitelja u ovom postupku nabave.

S osobnim podacima navedenim u ponudi, naručitelj će postupati sukladno Uredbi EU 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i slobodnom kretanju takvih podataka te stavljanju izvan snage Direktive 95/46/EZ (Opća uredba o zaštiti podataka) i sukladno Zakonu o provedbi Opće uredbe o zaštiti podataka (NN 42/18).

**PRILOZI POZIVA NA DOSTAVU PONUDA:**

1. Ponudbeni list
2. Primjerak Izjave o nekažnjavanju